Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: 1035/1997. (IV. 10.) Korm. határozat 3. pontja alapján, az
Paragraph Index: 1969

7. Az ülés összehívását kezdeményezõ bármelyik társelnök vagy alelnök a meghívóban – a vonatkozó napirendi pontnál megjelölve – indítványozhatja, hogy bármely kurátor a napirendi pont tekintetében, az ülés megkezdéséig levélszavazás útján élhet szavazati jogával. A levélszavazás útján írásban leadott véleményt teljes bizonyító erejû magánokiratba foglalt nyilatkozat útján, a kuratóriumi ülés elõtt kell eljuttatni a Közalapítványi Irodára. Levélszavazás útján csak egy korábban már megtárgyalt és az Alapító Okirat VII/B/8. pontjában foglalt ügykörökön kívül esõ napirendi pont vonatkozásában lehet a szavazati jogot gyakorolni, valamint akkor, ha különösebb megfontolást és elõkészítést, illetve tárgyalást nem igénylõ aktuális határozat meghozatalára van szükség, s a következõ kuratóriumi ülésig beálló késedelem a Közalapítvány számára hátrányos következményekkel járna. A levélszavazás történhet postai vagy elektronikus úton (minõsített elektronikus aláírással ellátott elektronikus dokumentumban) eljuttatott írásbeli formában, amelyet archiválásra alkalmas módon dokumentálni kell. A levélszavazás útján gyakorolt szavazati jog esetében, az adott napirendi pont tekintetében az azzal élõ kurátort – a határozatképesség megállapítása és a határozathozatal szempontjából – jelenlévõnek kell tekinteni, feltéve, hogy az ülésen 11 kuratóriumi tag megjelent.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes